Potrivit Poliției Bistrița-Năsăud, polițiștii din cadrul Compartimentului Rutier al Poliției orașului Sângeorz-Băi au intervenit la un accident semnalat pe Drumul Județean 172D, în Măgura Ilvei.
Polițiștii au constatat că un bărbat de 33 de ani, din localitate, în timp ce se deplasa pe un moped a intrat în coliziune cu stâlpul de susținere al unui pod de cale ferată.
În urma accidentului, bărbatul a murit.
Verificările polițiștilor au indicat faptul ca acesta nu deținea permis de conducere pentru nicio categorie de vehicule și mopedul implicat în eveniment nu este înregistrat sau înmatriculat.
Cercetările sunt continuate de către polițiștii rutieri ai Poliției orașului Sângeorz-Băi, urmând să fie stabilite cauza și modalitatea produceri evenimentului rutier.
(sursa: Mediafax)